
RAPORT COMUN DE ÎNLOCUIRE

asupra propunerii legislative privind statutul medicului de medicina muncii 

şi organizarea serviciilor de medicina muncii

1. Urmare hotărârii Plenului Camerei Deputaţilor din data de 5 februarie 2004 şi adresei nr.337 din 25 august 2003, Comisia pentru sănătate şi familie şi Comisia pentru muncă şi protecţie socială au fost sesizate cu dezbaterea şi avizarea în fond, în procedură obişnuită, a propunerii legislative privind statutul medicului de medicina muncii şi organizarea serviciilor de medicina muncii (P.L. nr.337/2003). 

La întocmirea raportului comun de înlocuire, comisiile au avut în vedere avizul Consiliului Legislativ, avizul Comisiei pentru învăţământ, ştiinţă, tineret şi sport nr.29/28/18.02.2004, punctul de vedere al Ministerului Sănătăţii nr.OB 1779 din 21.02.2004 şi punctul de vedere al Ministerului Muncii, Solidarităţii Sociale şi Familiei nr.1347/IG/30.04.2004.

Prezenta propunere legislativă prevede atribuţiile specifice medicului de medicina muncii care, datorită raporturilor cu angajatorul şi dependenţei stării de sănătate a angajaţilor de condiţiile de muncă, sunt diferite de ale celorlalte categorii profesionale medicale. Serviciile de medicina muncii au un rol profilactic, asigurând îndeosebi examenele medicale la angajare, urmărirea medicală a adaptării în muncă, controlul medical periodic şi prevenirea accidentelor în muncă şi a bolilor profesionale. Totodată, serviciile de medicina muncii asigură şi asistenţă medicală în tratamentul bolilor profesionale ş a bolilor legate de profesiune.

Statutul medicului de medicina muncii şi organizarea serviciilor de medicina muncii corespund principiilor fundamentale cuprinse în Recomandarea nr.171/1985 a Organizaţiei Internaţionale a Muncii, la care România este parte, precum şi ale Oficiului Regional pentru Europa al OMS, 2000. De asemenea, la elaborarea propunerii legislative s-a ţinut seama şi de recomandările Uniunii Europene a Medicilor Specialişti, secţia medicină ocupaţională.

Faţă de cele prezentate mai sus, cele două comisii propun Plenului Camerei Deputaţilor aprobarea propunerii legislative cu amendamentele care fac obiectul prezentului raport comun de înlocuire.
2. În raport de obiectul şi conţinutul său, propunerea legislativă face parte din categoria legilor organice, în conformitate cu prevederile art.73 alin.(3) din Constituţia României, republicată.
3. La dezbaterea propunerii legislative au participat ca invitaţi, în conformitate cu prevederile art.51 şi 52 din Regulamentul Camerei Deputaţilor, doamna Alexandra Cucu – director general adjunct în cadrul Direcţiei de medicină preventivă a Ministerului Sănătăţii şi doamna Lidia Cojocaru – şef serviciu în cadrul Ministerului Muncii, Solidarităţii Sociale şi Familiei.

4. La lucrările Comisiei pentru sănătate şi familie din ziua de 16.04.2004, din totalul de 16 membri au fost prezenţi 15 deputaţi, iar la lucrările Comisiei pentru muncă şi protecţie socială din ziua de 16.06.2004 din totalul de 21 membri au fost prezenţi 20 deputaţi.     

Raportul comun de înlocuire a fost adoptat cu unanimitate de voturi.

I. Amendamente admise

În urma dezbaterii, cele două comisii propun adoptarea propunerii legislative cu următoarele amendamente:

	Nr.

crt.
	Textul iniţial
	Textul propus

(autorul amendamentului)
	Motivarea

propunerii amendamentelor

	0
	1
	2
	3

	1
	Titlul legii

“Lege privind statutul medicului de medicina muncii şi organizarea serviciilor de medicina muncii”
	Se propune ca titlul legii să se reformuleze după cum urmează:

“Lege privind statutul profesional specific al medicului de medicină a muncii ”

Autori: Comisia pentru sănătate şi familie şi Comisia pentru muncă şi protecţie socială

	Conform cu prevederile Legii nr.53/2003 - Codul muncii, art.187 - “statutul profesional specific al medicilor de medicina muncii”.



	2
	Titlul Capitolului I

Statutul medicului de medicina muncii

	Se propune ca titlul Capitolului I să se reformuleze după cum urmează:

“Statutul profesional specific al medicului de medicină a muncii”

Autori: Comisia pentru sănătate şi familie şi Comisia pentru muncă şi protecţie socială

 
	Pentru corelare cu titlul legii.

	3
	Titlul Secţiunii 1 a Capitolului I
Dispoziţii generale

	Nemodificat

	4
	Art.1. – Funcţia de medic de medicina muncii este exercitată numai de medicul care deţine specialitatea  de medicina muncii, cu drept de liberă practică.

	Se propune ca art.1 să se reformuleze după cum urmează:

“Art.1.- Funcţia de medic de medicină a muncii este exercitată numai de medicul specialist sau primar de medicină a muncii, cu drept de liberă practică.”

Autori: Comisia pentru sănătate şi familie şi Comisia pentru muncă şi protecţie socială


	Pentru claritatea textului.

	5
	Art.2. – Medicul specialist de medicina muncii este format prin rezidenţiat, prin parcurgerea unui program complet în pregătirea de specialitate, aprobat de Ministerul Sănătăţii şi Familiei şi Colegiul Medicilor din România şi confirmat prin promovarea examenului de specialitate.

	Se propune ca art.2 să se reformuleze după cum urmează:

“Art.2. – Medicul de medicină a muncii este pregătit prin rezidenţiat, prin parcurgerea unui program complet în pregătirea de specialitate, aprobat de Ministerul Sănătăţii şi Colegiul Medicilor din România şi confirmat prin promovarea examenului de specialitate.”

Autor: Comisia pentru sănătate şi familie


	Pentru actualizarea denumirii acestui minister.

	6
	Titlul Secţiunii a 2-a a Capitolului I

Ocuparea postului şi angajarea medicului de medicina muncii

	Nemodificat
	

	
	
	
	

	7
	Art.3. – Medicul de medicina muncii poate ocupa un post adecvat pregătirii sale în servicii de medicina muncii din întreprinderi organizate ca unităţi publice sau private, servicii de medicina muncii din centre medicale publice sau private, institute de medicina muncii, secţii clinice sau compartimente de medicina muncii şi boli profesionale, cabinete medicale de medicina muncii, compartimente de medicina muncii din direcţiile de sănătate publică, inspecţia muncii şi inspectoratele teritoriale de muncă, în Fondul Naţional de Asigurare pentru Accidente de Muncă şi Boli Profesionale, în învăţământ şi cercetare.
	Se propune ca art.3 să se reformuleze după cum urmează:

“Art.3. – Medicul de medicină a muncii poate ocupa un post în sectorul public şi/sau privat, conform pregătirii sale”. 

Autori: Comisia pentru sănătate şi familie şi Comisia pentru muncă şi protecţie socială


	Pentru exprimarea unitară cu Normele generale de Protecţia Muncii, aceasta înglobând de fapt toate situaţiile enumerate. Stabilirea oricărei enumerări este limitativă iar structurile actuale pot fi modificate în timp ca organizare şi denumire.

	
	
	
	

	8
	Art.4. – Ocuparea oricărui post în reţeaua de medicina muncii se face prin concurs conform reglementărilor emise de Ministerul Sănătăţii şi Familiei.

	Se propune ca art.4 să se reformuleze după cum urmează:

“Art.4. – În sectorul public, ocuparea  posturilor  de medicină a muncii se face prin concurs, conform reglementărilor emise de Ministerul Sănătăţii.”
Autori: Comisia pentru sănătate şi familie şi Comisia pentru muncă şi protecţie socială


	Codul muncii reglementează ocuparea posturilor prin concurs numai pentru sectorul public. Pentru sectorul privat modalitatea de angajare se stabileşte de către angajator.

	
	
	
	

	9
	Art.5. – În acord cu practica internaţională, angajarea medicului de medicina muncii se face pe baza unui contract încheiat între medic şi angajator, în care se vor prevederea şi condiţiile de reziliere ale acestuia. Direcţia de sănătate publică, ca autoritate a statului în domeniu certifică la încheierea contractului că prevederile acestuia respectă şi asigură condiţiile practicii în medicina muncii în conformitate cu legislaţia  României.
	Se propune ca art.5 să se reformuleze după cum urmează:

“Art.5. – În sectorul privat, angajarea medicului de medicină a muncii  se face pe baza unui contract individual  încheiat între medic şi angajator.”

Autori: Comisia pentru sănătate şi familie şi Comisia pentru muncă şi protecţie socială


	Practica internaţională priveşte doar prima parte a acestui text în care  angajarea medicului (sau a serviciului) se face pe bază contractuală. Contractul însă nu este supervizat de nici un alt for. În conformitate cu Codul muncii direcţia de sănătate publică nu are atribuţii în avizarea contractelor de muncă încheiate între angajat şi angajator.

	
	
	
	

	10
	Titlul Secţiunii a 3-a a Capitolului 1
Funcţii specifice medicului de medicina muncii
	Se propune ca titlul Secţiunii a 3-a să se reformuleze după cum urmează:

“Atribuţii specifice medicului de medicină a muncii”

Autori: Comisia pentru sănătate şi familie şi Comisia pentru muncă şi protecţie socială


	Pentru un spor de precizie.

	11
	Art.6. -  Medicul specialist de medicina muncii îşi desfăşoară activitatea în profil de medicina muncii şi este principalul consilier al angajatorului şi al reprezentanţilor angajaţilor în probleme de promovare a sănătăţii în relaţie cu munca, îmbunătăţirea mediului de muncă din punct de vedere al sănătăţii în muncă.

	Se propune ca art.6 să se reformuleze după cum urmează:

„Art.6. -  Medicul specialist de medicină a muncii este principalul consilier al angajatorului şi al reprezentanţilor angajaţilor în probleme de promovare a sănătăţii în muncă şi în îmbunătăţirea mediului de muncă din punct de vedere al sănătăţii în muncă.”

Autor: Comisia pentru sănătate şi familie

	Pentru o mai bună exprimare şi concizie a textului.

	
	
	
	

	12
	Art.7. - Medicul de medicina muncii identifică factorii de risc şi participă  la acţiunile de evaluare a acestora prin următoarele acţiuni principale:

a) iniţiază evaluările la locul de muncă şi avizează metodele de control;

b) recomandă investigaţiile adecvate necesare pentru a stabili diagnosticul bolilor profesionale şi/sau a celor legate de profesiune;

c) stabileşte diagnosticul bolilor profesionale şi a celor legate de profesiune;

d) recunoaşte necesitatea evaluării de către specialişti a mediului de muncă, apelează la membrii unei echipe multidisciplinare (toxicologi, igienişti, ergonomişti, psihologi) organizând activitatea acestora.
	Se propune ca art.7 să se reformuleze după cum urmează:

“Art.7.- Medicul de medicină a muncii identifică factorii de risc şi participă la acţiunile de evaluare a acestora prin următoarele acţiuni principale:

a) recomandă investigaţiile adecvate necesare pentru a stabili diagnosticul bolilor profesionale şi/sau a celor legate de profesie;
b) stabileşte diagnosticul bolilor profesionale şi a celor legate de profesie;

c) colaborează cu specialişti din alte domenii în stabilirea diagnosticului bolilor profesionale.”
Autori: Comisia pentru sănătate şi familie şi Comisia pentru muncă şi protecţie socială


	Angajatorul iniţiază evaluarea locului de muncă; medicul de medicină a muncii nu poate avea atribuţii şi responsabilităţi care sunt stabilite în ordinul comun al Ministerului Sănătăţii  şi Ministerului Muncii, Protecţiei Sociale şi Familiei privind aprobarea normelor de protecţie a muncii, şi anume obligativitatea gestionării riscurilor profesionale

Claritatea formulării în limitele domeniului de competenţă.

	
	
	
	

	
	
	
	

	13
	Art.8. - Medicul de medicina muncii supraveghează sănătatea angajaţilor pe baza prevederilor legale şi a gradului de risc profesional asupra sănătăţii angajaţilor respectând principiile de etică , astfel :

a) participă la selecţia, orientarea şi reorientarea profesională a tinerilor;

b) efectuează examinări medicale la încadrarea în muncă, de adaptare, periodice, la reluarea muncii şi la încetarea activităţii profesionale în respectivul loc de muncă ;

c) coordonează monitorizarea biologică a expunerii profesionale şi a efectelor biologice consecutive expunerii, după o prealabilă selecţie a celor mai adecvate teste, pe baza parametrilor de sensibilitate, specificitate şi a valorii lor predictive;

d) ţine evidenţa şi supravegherează bolile profesionale, bolile legate de profesiune şi supraveghează bolile cronice în relaţie cu munca;

e) declară cazurile de boli profesionale conform metodologiei aprobate de Ministerul Sănătăţii şi Familiei;

f) înregistrează bolile legate de profesiune conform metodologiei elaborate de Ministerul Sănătăţii şi Familiei;

g) comunică direcţiei de sănătate publică morbiditatea cu incapacitate temporară de muncă , precum şi alte date statistice solicitate de aceasta;
h) stabileşte aptitudinea în muncă cu ocazia oricărei examinări medicale.
	Se propune ca art.8 să se reformuleze după cum urmează:

“Art.8. - Medicul de medicină a muncii supraveghează sănătatea angajaţilor pe baza prevederilor legale şi a riscurilor profesionale pentru sănătatea  angajaţilor respectând principiile de etică , astfel:
a) efectuează examinări medicale la încadrarea în muncă, de adaptare, periodice, la reluarea muncii şi la încetarea activităţii profesionale în respectivul loc de muncă;
b) coordonează monitorizarea biologică a expunerii profesionale şi a efectelor biologice consecutive expunerii, după o prealabilă selecţie a celor mai adecvate teste, pe baza parametrilor de sensibilitate, specificitate şi a valorii lor predictive;

c) ţine evidenţa şi supraveghează bolile profesionale, bolile legate de profesie şi supraveghează bolile cronice în relaţie cu munca;

d) declară cazurile de boli profesionale conform metodologiei aprobate de Ministerul Sănătăţii;
e) înregistrează bolile legate de profesie conform metodologiei elaborate de Ministerul Sănătăţii;
f) stabileşte aptitudinea în muncă cu ocazia oricărei examinări medicale.”

Autori: Comisia pentru sănătate şi familie şi Comisia pentru muncă şi protecţie socială


	Pentru folosirea terminologiei adecvate.

S-a eliminat textul lit.a) întrucât aceasta face obiectul de activitate al medicinii şcolare.

S-a eliminat textul lit.g) întrucât înregistrarea datelor de incapacitate temporară de muncă este reglementată de Legea nr.90/1996.

	
	
	
	

	
	
	
	

	14
	Art.9. - Medicul de medicina muncii se preocupă de managementul factorilor mediului de muncă şi al practicii muncii care ar putea afecta sănătatea angajaţilor. În acest scop medicul de medicina muncii :

a) participă la evaluarea riscurilor privind bolile profesionale şi bolile legate de profesiune ;

b) vizitează locurile de muncă pe care le are în supraveghere;

c) organizează supravegherea stării de sănătate a angajaţilor concordant cu particularităţile expunerii la factori de risc ocupaţionali.
	Se propune ca art.9 să se reformuleze după cum urmează:

“Art.9. - Medicul de medicină a muncii organizează supravegherea stării de sănătate a angajaţilor concordant cu particularităţile expunerii la factorii de risc. În acest scop medicul de medicină a muncii:

a) participă la evaluarea riscurilor privind bolile profesionale şi bolile legate de profesie;

b) vizitează locurile de muncă pe care le are în supraveghere.”

Autori: Comisia pentru sănătate şi familie şi Comisia pentru muncă şi protecţie socială
	Pentru claritatea formulării.

	
	
	
	

	
	
	
	

	15
	Art.10. - Medicul de medicina muncii consiliază în probleme de sănătate în muncă, igienă industrială şi ergonomie, iar în acest scop :

a) participă la evaluarea măsurilor întreprinse de angajator în vederea eliminării sau reducerii expunerilor sub raportul posibilului impact cu starea de sănătate;
b) participă alături de alţi experţi la selecţionarea echipamentului de protecţie individuală;
c) consiliază asupra design-ului ergonomic al locului de muncă şi a uneltelor / instrumentelor.
	Se propune eliminarea textului.
Autori: Comisia pentru sănătate şi familie şi Comisia pentru muncă şi protecţie socială


	Se suprapune peste prevederile art.7.

Acordarea şi criteriile de selecţie a echipamentului individual de protecţie sunt răspunderea angajatorului.



	
	
	
	

	
	
	
	

	16
	Art.11. - Medicul de medicina muncii organizează primul ajutor şi tratamentul de urgenţă şi instruieşte angajaţii cu privire la aplicarea metodelor accesibile lor de prim ajutor şi a procedurilor de urgenţă.

	Se propune ca art.11, care devine art.10, să se reformuleze după cum urmează:

“Art.10. - Medicul de medicină a muncii organizează primul ajutor şi tratamentul de urgenţă şi instruieşte angajaţii cu privire la aplicarea metodelor accesibile lor de prim ajutor şi a procedurilor de urgenţă, dacă are competenţă în acest sens.”
Autor: Comisia pentru sănătate şi familie 
	Pentru respectarea normelor de tehnică legislativă, ca urmare a renumerotării.

Pentru folosirea competenţei dobândite de către medicul de medicină a muncii şi în alte domenii,în scopul protejării sănătăţii şi a salvării vieţii angajaţilor.



	
	
	
	

	
	
	
	

	17
	Art.12. - Medicul de medicina muncii face recomandări privind organizarea muncii, amenajarea ergonomică a locului de muncă şi utilizarea în condiţii de securitate a substanţelor folosite în procesul muncii; în acest scop , medicul de medicina muncii:

a) face  recomandări cu privire la introducerea de noi sisteme şi tehnici de muncă adecvate principiilor de securitate şi ergonomie;

b) militează pentru includerea factorului uman în procesele de design ale locurilor de muncă, uneltelor, instrumentelor.

	Se propune ca art.12, care devine art.11, să se reformuleze după cum urmează:

“Art.11. - Medicul de medicină a muncii face recomandări privind organizarea muncii, amenajarea ergonomică a locului de muncă, utilizarea în condiţii de securitate a substanţelor folosite în procesul muncii, precum şi repartizarea sarcinilor de muncă ţinând seama de capacitatea şi aptitudinile angajaţilor de a le executa.”

Autori: Comisia pentru sănătate şi familie şi Comisia pentru muncă şi protecţie socială


	Precizarea creează cadrul pentru aplicarea art.11 lit.i) din Normele generale de protecţie a muncii care transpune art.6, par.3, lit.d) din Directiva 89/391/CEE, precum şi în aplicarea art.158 din Normele generale de protecţie a muncii. Medicul de medicină a muncii este în măsură să facă aceste recomandări angajatorului, ţinând seama de particularităţile fizice, fiziologice şi psihologice ale angajaţilor.

Celelalte atribuţii revin responsabilului cu protecţia muncii, conform Normelor generale de protecţia muncii.

	
	
	
	

	
	
	
	

	18
	Art.13. – În cadrul comitetului de sănătate şi securitate în muncă medicul de medicina muncii participă la definirea programelor de sănătate la locul de muncă prin următoarele acţiuni:

a) consiliază reprezentanţii angajatorului şi ai angajaţilor asupra programelor de sănătate şi securitate în muncă;
b) recomandă consultarea sistematică cu reprezentanţii angajaţilor în probleme de medicină şi sociologie a muncii;
c) consiliază  asupra modului de alegere şi definire a scopurilor programelor de sănătate, securitate şi de mediu care se vor realiza de către angajator;
d) coordonează discuţiile privind sănătatea în muncă astfel încât să conducă la un acord de opinii între angajtor şi reprezentanţii angajaţilor;
e) consiliază asupra mijloacelor de monitorizare şi de evaluare a programelor de sănătate adoptate la locul de muncă .

	Se propune ca art.13, care devine art.12, să se reformuleze după cum urmează:

“Art.12. – În cadrul comitetului de sănătate şi securitate în muncă medicul de medicină a muncii participă la stabilirea programelor de sănătate la locul de muncă, prin următoarele acţiuni:

a) consiliază reprezentanţii angajatorului şi ai angajaţilor asupra programelor de sănătate şi securitate în muncă;

b) recomandă consultarea sistematică cu reprezentanţii angajaţilor în probleme de medicină şi sociologie a muncii;

c) consiliază  asupra modului de alegere şi definire a programelor de sănătate, securitate şi de mediu care se vor realiza de către angajator;

d) coordonează discuţiile privind sănătatea în muncă astfel încât să conducă la un acord de opinii între angajator şi reprezentanţii angajaţilor;

e) consiliază asupra mijloacelor de monitorizare şi de evaluare a programelor de sănătate adaptate la locul de muncă .”

Autor: Comisia pentru sănătate şi familie
	Pentru o exprimare corectă.

	19
	Art.14. - Medicul de medicina muncii evaluează aptitudinea pentru muncă în relaţie cu starea de sănătate şi promovează adaptarea muncii la posibilităţile angajaţilor asigurând :

a) evaluarea aptitudinii pentru muncă;

b) evaluarea handicapului în relaţie cu munca;

c) managementul clinic în procesul de recuperare a capacităţii de muncă;

d) aplicarea principiilor ergonomiei în procesul de reabilitare;

e) colaborarea cu specialistul în psihologia muncii în vederea reabilitării angajaţilor cu probleme de sănătate mentală datorate unor factori aferenţi procesului muncii şi relaţiilor interumane de la locul de muncă;

f) măsurile adecvate privind sănătatea şi securitatea în muncă a angajaţilor  cu probleme speciale legate de utilizarea de droguri şi consumul de alcool;

g) consilierea în probleme de reabilitare şi reangajare;

h) consilierea cu privire la menţinerea  în muncă a angajaţilor vârstnici şi a celor cu disabilităţi;

i) promovarea capacităţii de muncă, a sănătăţii, îndemânării şi antrenamentului în relaţie cu cerinţele muncii.
	Se propune ca art.14, care devine art.13, să se reformuleze după cum urmează:

“Art.13. - Medicul de medicină a muncii evaluează aptitudinea pentru muncă în relaţie cu starea de sănătate şi promovează adaptarea muncii la posibilităţile angajaţilor asigurând :

a) evaluarea handicapului în relaţie cu munca;
b) managementul clinic în procesul de recuperare a capacităţii de muncă;
c) aplicarea principiilor ergonomiei în procesul de reabilitare;
d) colaborarea cu specialistul în psihologia muncii în vederea reabilitării angajaţilor cu probleme de sănătate mentală datorate unor factori aferenţi procesului muncii şi relaţiilor interumane de la locul de muncă;
e) măsurile adecvate privind sănătatea şi securitatea în muncă a angajaţilor  cu probleme speciale legate de utilizarea de droguri şi consumul de alcool;

f) consilierea în probleme de reabilitare şi reangajare;
g) consilierea cu privire la menţinerea  în muncă a angajaţilor vârstnici şi a celor cu disabilităţi;

h) promovarea capacităţii de muncă, a sănătăţii, îndemânării şi antrenamentului în relaţie cu cerinţele muncii.”
Autor: Comisia pentru sănătate şi familie
	S-a eliminat textul iniţial al lit.a) deoarece se regăseşte în norma dispozitivă a acestui articol.



	
	
	
	

	20
	Art.15. - Medicul de medicina muncii consiliază angajatorul asupra unei bune adaptări a muncii la posibilităţile angajatului în circumstanţele speciale ale unor grupuri vulnerabile: femei gravide, mame în perioada de alăptare, adolescenţi, vârstnici şi persoane cu handicap.
	Se propune ca art.15 să devină art.14, cu acelaşi conţinut.


	Pentru respectarea normelor de tehnică legislativă, având în vedere eliminarea unui articol. 

	21
	Art.16. - Medicul de medicina muncii colaborează la furnizarea de informaţii şi programe de educaţie în domeniul sănătăţii în muncă, securităţii muncii şi ergonomiei adresate angajatorului şi angajaţilor, astfel :

a) întocmeşte rapoarte cât mai precise şi mai complete către autorităţile competente, conform legii;

b) participă la realizarea unor baze de date , inclusiv baze de date computerizate, în vederea documentării şi a diseminării cunoştinţelor în domeniul sănătăţii şi securităţii în muncă;

c) participă ca membru de drept în comitetul de sănătate şi securitate în muncă;

d) participă la analiza accidentelor de muncă şi a bolilor profesionale;

e) colaborează cu alţi specialişti pentru a organiza şi a furniza o instruire corespunzătoare angajaţilor.

	Se propune ca art.16, care devine art.15, să se reformuleze după cum urmează:

“Art.15. – Medicul de medicină a muncii întocmeşte rapoarte cât mai precise şi mai complete către angajator, angajaţi şi autorităţile competente, conform legii.”

Autori: Comisia pentru sănătate şi familie şi Comisia pentru muncă şi protecţie socială

 
	Programele de sănătate în muncă se adresează angajaţilor şi trebuie susţinute de angajatori.

	
	
	
	

	22
	Art.17. - Medicul de medicina muncii contribuie la cunoaşterea ştiinţifică în domeniul sănătăţii în muncă respectând principiile etice aplicate în cercetarea medicală prin:

a) coordonarea activităţii de investigare ştiinţifică în domeniul medicinii muncii;

b) culegerea informaţiilor din literatura medicală;

c) interpretarea ştiinţifică a datelor proprii în contextul celor din literatura medicală;

d) investigarea aptitudinii de muncă, a factorilor sanogeni şi a îmbolnăvirilor angajaţilor;

e) analiza datelor cu privire la absenteismul din cauză de boală şi accidente de muncă;

f) comunicarea către angajatori a concluziilor cu privire la starea de sănătate a angajaţilor.
	Se propune ca art.17, care devine art.16, să se reformuleze după cum urmează:

“Art.16. - Medicul de medicină a muncii poate contribui prin activitatea sa la cunoaşterea ştiinţifică în domeniul sănătăţii în muncă respectând principiile etice aplicate în cercetarea medicală.”

Autori: Comisia pentru sănătate şi familie şi Comisia pentru muncă şi protecţie socială


	Articolul are în vedere mai degrabă partea de cercetare ştiinţifică şi nu practica medicală curentă.



	
	
	
	

	
	
	
	

	23
	Art.18. - Medicul de medicina muncii consiliază în procesul de implementare a legislaţiei în domeniul sănătăţii  şi securităţii  în muncă, astfel :

a) aplică legislaţia în domeniul sănătăţii şi securităţii în muncă şi principiile de etică la cazuri individuale;

b) consiliază angajatorul asupra implementării legislaţiei în domeniul sănătăţii şi securităţii în muncă, precum şi al mediului ;

c) consiliază angajaţii şi reprezentanţii acestora asupra obligaţiilor legale ce le revin prin adoptarea unor norme legislative;

d) evaluează complianţa angajaţilor la modificările legislative.
	Se propune eliminarea textului.

Autori: Comisia pentru sănătate şi familie şi Comisia pentru muncă şi protecţie socială

 
	Nu este conform prevederilor legale.

Consiliază angajatorul asupra implementării legislaţiei în domeniul sănătăţii şi securităţii în muncă, precum şi a mediului.

Evaluarea respectării prevederilor legale reprezintă o sarcină a altor autorităţi (inspecţia muncii, asigurarea pentru accidente) nu a medicului de medicină a muncii.



	
	
	
	

	
	
	
	


	24
	Art.19. - Medicul de medicina muncii recunoaşte şi consiliază cu privire la expunerea la factori de risc ambientali rezultaţi din operaţiuni şi procese industriale prin următoarele acţiuni :

a) face diagnosticul diferenţial al bolilor în relaţie cu munca şi cu mediul ambiant;

b) identifică, evaluează şi consiliază angajatorul asupra prevenirii factorilor de risc ambientali rezultaţi din operaţiuni şi procese desfăşurate la locul de muncă ;

c) colaborează cu alţi specialişti din domeniul sănătăţii comunitare şi a mediului ambiant.

	Se propune eliminarea textului.

Autori: Comisia pentru sănătate şi familie şi Comisia pentru muncă şi protecţie socială


	Crează confuzie cu privire la responsabilităţile serviciului de medicină a muncii şi ale serviciului de securitate a muncii, organizate pe baza Normelor generale de protecţie a muncii. Identificarea factorilor de risc este responsabilitatea angajatorului.

Medicul îl poate consilia în primul rând privind efectul lor asupra organismului uman. Măsurile de prevenţie tehnico-organizatorică nu sunt obligaţia medicului.

	25
	Art.20. - Medicul de medicina muncii asigură managementul serviciilor de medicina   muncii astfel:

a) evaluează priorităţile de acţiune în domeniul sănătăţii în muncă;

b) defineşte rolul şi atribuţiile angajatorului în furnizarea unor servicii de sănătate în muncă;

c) evaluează calitatea serviciilor promovând auditul cu privire la îngrjirile de sănătate în muncă;

d) participă la negocierea bugetului pentru structurile serviciilor de medicina  muncii şi se preocupă de managementul acestuia;

e) formează echipa complexă de sănătate în muncă;

f) păstrează datele medicale ale serviciului sub strictă confidenţialitate;

g) concepe un program de instruire pentru personalul angajat în serviciile de medicina muncii şi de sănătate şi securitate în muncă .
	Se propune ca art.20, care devine art.17, să se reformuleze după cum urmează:

“Art.17. - Medicul de medicină a muncii asigură managementul serviciilor medicale de medicină a   muncii , astfel :

a) evaluează priorităţile de acţiune în domeniul sănătăţii în muncă;

b) evaluează calitatea serviciilor promovând auditul cu privire la îngrjirile de sănătate în muncă;

c) păstrează datele medicale ale serviciului sub strictă confidenţialitate;

d) concepe un program de instruire pentru personalul angajat în serviciile de medicina muncii şi de sănătate şi securitate în muncă .”
Autori: Comisia pentru sănătate şi familie şi Comisia pentru muncă şi protecţie socială


	Pentru corelare cu terminologia din Legea nr.53/2003 - Codul muncii
Medicul de medicină a muncii asigură managementul serviciilor de medicină a muncii astfel:

· rolul angajatorului este definit în Codul muncii, nu este definit de medicul de medicină, a muncii;
· propune eventual domeniile prioritare de acţiune în domeniul sănătăţii în muncă , decizia fiind însă a angajatorului.



	
	
	
	

	26
	Art.21. – Activitatea medicului de medicina muncii în cadrul unui serviciu medical de medicină a muncii include următoarele aspecte: 

a) conducerea echipei;

b) recomandări asupra implicării altor specialişti în evaluarea riscurilor;

c)  coordonarea supravegherii stării de sănătate şi a monitorizării biologice în relaţie cu mediul de muncă şi alţi factori de risc evaluaţi; 

d) promovarea activităţii ştiinţifice multidisciplinare pe baza datelor colectate cu privire la expunerea la factori de risc profesionali.
	Se propune ca art.21 să devină art.18, cu acelaşi conţinut.


	Pentru respectarea normelor de tehnică legislativă, având în vedere eliminarea unor articole.

	27
	Art.22. - Medicul de medicina muncii coordonează şi îndrumă metodologic şi informaţional medicul cu competenţă în medicină de întreprindere.
	Se propune eliminarea textului.
Autori: Comisia pentru sănătate şi familie şi Comisia pentru muncă şi protecţie socială


	Statutul medicului de medicină a muncii se referă numai la mediul de medicină a muncii.

	28
	Titlul Secţiunii a 4-a a Capitolului 1
Drepturile medicului de medicina muncii

	Nemodificat
	

	29
	Art.23. - Medicul de medicina muncii are dreptul la toate facilităţile pe care angajatorul  le pune la dispoziţia angajaţilor.

	Se propune ca art.23 să devină art.19, cu acelaşi conţinut.


	Pentru respectarea normelor de tehnică legislativă, având în vedere eliminarea unor articole.


	30
	Art.24. - Medicul de medicina muncii are dreptul să beneficieze de toate posibilităţile care îi asigură accesul la perfecţionarea profesională prin sistemul de educaţie medicală continuă  şi  învăţământ postuniversitar .

	Se propune ca art.24, care devine art.20, să se reformuleze după cum urmează:

„Art.20. - Medicul de medicină a muncii are dreptul să beneficieze de toate posibilităţile care îi asigură accesul la perfecţionarea profesională prin sistemul de pregătire continuă.”

Autori: Comisia pentru sănătate şi familie şi Comisia pentru muncă şi protecţie socială

	Pregătirea continuă implică şi studiile postuniversitare.

	31
	Art.25. – Retribuţia medicului de medicina muncii este stabilită prin acordul dintre acesta şi angajator, având o scală de retribuţie minimală ţinând cont de vechime şi gradul profesional.

	Se propune ca art.25, care devine art.21, să se reformuleze după cum urmează:

“Art.21. – Salariul medicului de medicină a muncii se stabileşte prin negociere între acesta şi angajator, cu respectarea nivelurilor minime prevăzute de reglementările legale în vigoare.”
Autor: Comisia pentru sănătate şi familie
	Pentru corelare cu prevederile legislaţiei muncii.

	32
	Art.26. – Medicul de medicina muncii are dreptul la concediu anual plătit, concedii de boală, concedii de maternitate, pensie şi alte drepturi de asistenţă socială, prevăzută de legislaţia în domeniu.

	Se propune ca art.26, care devine art.22, să se reformuleze după cum urmează:

“Art.22. - Medicul de medicină a muncii are dreptul la concediu de odihnă anual plătit, concedii de boală, concedii de maternitate, pensie şi alte drepturi de asistenţă socială, prevăzute de legislaţia în domeniu.”

Autor: Comisia pentru sănătate şi familie

	Pentru o terminologie adecvată în domeniu.

	33
	Art.27. - Medicul de medicina muncii are acces în toate secţiile, la toate procesele tehnologice precum şi la datele privitoare la compoziţia unor materii şi materiale utilizate în procesul muncii, sub rezerva confidenţialităţii  acestor date.

	Se propune ca art.27 să devină art.23, cu acelaşi conţinut.


	Pentru respectarea normelor de tehnică legislativă, având în vedere eliminarea unor articole.


	
	
	
	

	34
	Art.28. - Medicul de medicina muncii, cotizând la Colegiul Medicilor din România şi la Societatea Română de Medicina Muncii se bucură de protecţia şi facilităţile pe care acestea le pun la dispoziţie membrilor lor.

	Se propune ca art.28, care devine art.24, să se reformuleze după cum urmează:

“Art.24. - Medicul de medicină a muncii este membru al Colegiului Medicilor din România şi beneficiază de protecţia şi facilităţile pe care acesta le pune la dispoziţie membrilor lor.”

Autori: Comisia pentru sănătate şi familie şi Comisia pentru muncă şi protecţie socială


	Legea prevede doar înscrierea în Colegiul Medicilor. Societatea Română de Medicina Muncii nu este înregistrată ca entitate juridică. Pe de altă parte, până în prezent, a emis puncte de vedere în contradicţie cu cele emise de comisia de medicină muncii a Colegiului Medicilor, ceea ce este posibil să apară şi în viitor, reprezentând o sursă de confuzie şi conflicte inutile.

	
	
	
	

	
	
	
	

	35
	Art.29. - Medicul de medicina muncii colaborează cu specialiştii de medicina muncii din alte unităţi în probleme metodologice, tehnice şi de investigaţie ştiinţifică.

	Se propune ca art.29, care devine art.25, să se reformuleze după cum urmează:

“Art.25. - Medicul de medicină a muncii colaborează cu specialiştii de medicină a muncii atât din unităţi medicale, cât şi din alte unităţi în probleme metodologice, tehnice şi de investigaţie ştiinţifică.”

Autor: Comisia pentru sănătate şi familie

	Pentru a facilita o colaborare interdisciplinară şi pentru o exprimare corectă.

	
	
	
	

	36
	Art.30. – Medicul de medicina muncii, care ocupă funcţii în instituţii care nu furnizează servicii medicale, are atribuţii specifice domeniului de activitate stabilite,  conform legii.

	Se propune ca art.30 să devină art.26, cu acelaşi conţinut.


	Pentru respectarea normelor de tehnică legislativă, având în vedere eliminarea unor articole.


	37
	Titlul Secţiunii a 5-a a Capitolului 1
Relaţiile medicului de medicina muncii cu angajatorul

	Nemodificat
	

	
	
	
	

	38
	Art.31. – În acord cu prevederile convenţiilor şi recomandările Organizaţiei Internaţionale a Muncii, medicul de medicina muncii îşi va desfăşura activitatea fără vreo ingerinţă în ceea ce priveşte aplicarea cunoştinţelor sale şi nu i se poate cere să verifice veridicitatea absenteismului angajaţilor pe motive de îmbolnăvire.

	Se propune ca art.31, care devine art.27, să se reformuleze după cum urmează:

“Art.27. – Potrivit prevederilor convenţiilor şi recomandările Organizaţiei Internaţionale a Muncii, medicul de medicină a muncii îşi va desfăşura activitatea fără vreo ingerinţă în ceea ce priveşte aplicarea cunoştinţelor sale şi nu i se poate cere să verifice veridicitatea lipsei de la serviciu a angajaţilor pe motive de îmbolnăvire.”

Autor: Comisia pentru sănătate şi familie
	Pentru o exprimare adecvată limbajului normativ.

	
	
	
	

	
	
	
	

	39
	Art.32. - Medicul de medicina muncii este subordonat angajatorului pe linie administrativă, iar activitatea sa este marcată de perceptele de etică şi deontologie medicală. Medicul de medicina muncii  apără interesele unităţii, ale angajaţilor şi nu i se poate cere să folosească concluziile medicale în scopuri care prejudiciază angajatul.

	Se propune ca art.32, care devine art.28, să se reformuleze după cum urmează:

“Art.28. - Medicul de medicină a muncii este subordonat angajatorului pe linie administrativă, iar activitatea sa este în concordanţă cu principiile de etică şi deontologie medicală. Medicul de medicină a muncii  apără interesele unităţii, ale angajaţilor şi nu i se poate cere să folosească concluziile medicale în scopuri care prejudiciază angajatul.”

Autori: Comisia pentru sănătate şi familie şi Comisia pentru muncă şi protecţie socială
	Pentru o exprimare adecvată.

	
	
	
	

	40
	Art.33. - Medicul de medicina muncii colaborează cu angajatorul, reprezentanţii angajaţilor şi comitetul de sănătate şi securitate în muncă, al cărui membru de drept  este, în toate cazurile în care starea de sănătate a angajatului impune schimbarea locului de muncă  , a felului muncii ori  adoptarea unor alte soluţii.

	Se propune ca art.33 să devină art.29, cu acelaşi conţinut.


	Pentru respectarea normelor de tehnică legislativă, având în vedere eliminarea unor articole.


	41
	Titlul Secţiunii a 6-a a Capitolului 1
Principii de etică şi deontologie în practica medicinii muncii

	Nemodificat
	

	42
	Art.34. – Prin întreaga sa activitate, medicul de medicina muncii  serveşte sănătăţii, securităţii şi bunăstării sociale a angajaţilor la nivel individual şi colectiv şi să contribuie la sănătatea mediului şi a comunităţii.

	Se propune ca art.34, care devine art.30, să se reformuleze după cum urmează:

“Art.30. – Prin întreaga sa activitate, medicul de medicină a muncii promovează sănătatea, bunăstarea şi securitatea angajaţilor la nivel individual şi colectiv şi contribuie la sănătatea mediului şi a comunităţii.”

Autor: Comisia pentru sănătate şi familie

	Pentru o exprimare mai clară.

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	0
	1
	2
	3

	43
	Art.35. – Practica sănătăţii în muncă se desfăşoară  în conformitate cu cele mai înalte standarde profesionale, respectând demnitatea umană şi promovând cele mai înalte principii etice în cadrul politicilor şi programelor de sănătate în muncă.

	Se propune ca art.35, care devine art.31, să se reformuleze după cum urmează:

“Art.31. – Activitatea medicului de medicină a muncii se desfăşoară  în conformitate cu cele mai înalte standarde profesionale, prin respectarea demnităţii umane şi promovarea celor mai înalte principii etice în cadrul politicilor şi programelor de sănătate în muncă.”

Autor: Comisia pentru sănătate şi familie
	Pentru o exprimare mai cuprinzătoare.

	44
	Art.36. – În exercitarea profesiei sale medicul de medicina muncii este total independent profesional, dovedind  integritate şi imparţialitate. Medicul de medicina muncii  adoptă o relaţie bazată pe încredere, confidenţialitate şi echitate cu persoanele cărora le furnizează servicii medicale de sănătate şi securitate în muncă.

	Se propune ca art.36, care devine art.32, să se reformuleze după cum urmează:

“Art.32. – În exercitarea atribuţiilor sale,  medicul de medicină a muncii este total independent profesional, dovedind  integritate şi imparţialitate. Medicul de medicină a muncii  adoptă o relaţie bazată pe încredere, confidenţialitate şi echitate cu persoanele cărora le furnizează servicii medicale de sănătate şi securitate în muncă.”

Autor: Comisia pentru sănătate şi familie 

	Pentru un spor de rigoare normativă.

	
	
	
	

	45
	Art.37. – Medicul de medicina muncii respectă secretul medical promovat prin codul deontologic profesional . Rezultatele examinărilor medicale efectuate angajaţilor se comunică angajatorilor numai în termeni de “apt pentru muncă” sau  “inapt pentru muncă”, exceptându-se cazurile prevăzute de lege: declararea bolilor profesionale, a accidentelor de muncă şi a  bolilor infecţioase şi parazitare.

	Se propune ca art.37, care devine art.33, să se reformuleze după cum urmează:

“Art.33. – Medicul de medicină a muncii respectă secretul profesional promovat prin codul deontologic medical. Rezultatele examinărilor medicale efectuate angajaţilor se comunică angajatorilor numai în termeni de “aptitudine” sau  “inaptitudine”, exceptându-se cazurile prevăzute de lege, respectiv declararea accidentelor de muncă şi a bolilor infecţioase şi parazitare cu risc de transmitere în colectivitate.”
Autori: Comisia pentru sănătate şi familie şi Comisia pentru muncă şi protecţie socială
	Conform legii, declararea bolilor profesionale nu se face direct către angajator, ci prin intermediul fişei de semnalare BP 1 către Direcţia de Sănătate Publică.

	
	
	
	

	46
	Art.38. – Orice document medical în care sunt cuprinse date clinice, rezultate al unor investigaţii sau/şi concluzii diagnostice, inclusiv certificatul medical de incapacitate temporară de muncă se va înmâna numai angajatului în cauză.

	Se propune ca art.38, care devine art.34, să se reformuleze după cum urmează:

“Art.34. – Orice document medical în care sunt cuprinse date clinice, rezultate ale unor investigaţii şi/sau concluzii diagnostice, inclusiv certificatul medical de incapacitate temporară de muncă se va înmâna numai angajatului în cauză.”

Autor: Comisia pentru sănătate şi familie

	Pentru un acord gramatical corect.

	47
	Art.39. – Fişierul medical va fi accesibil numai medicului de medicina muncii şi celor ce reprezintă autoritatea medicală. Medicul de familie poate obţine unele date considerate ca necesare de către medicul de medicina muncii în domeniul îngrijirilor primare de sănătate.

	Se propune ca art.37, care devine art.35, să se reformuleze după cum urmează:

“Art.35. – Fişierul medical va fi inaccesibil altor persoane cu excepţia celor ce reprezintă autoritatea medicală. Medicul de familie poate obţine unele date considerate ca necesare de către medicul de medicină a muncii în domeniul îngrijirilor primare de sănătate.”

Autori: Comisia pentru sănătate şi familie şi Comisia pentru muncă şi protecţie socială

	Pentru claritatea exprimării.



	
	
	
	

	48.
	Art.40. – În situaţia în care starea de sănătate a unui angajat şi felul muncii pe care o prestează pot să pună în pericol siguranţa celorlalţi participanţi în procesul muncii, angajatul şi angajatorul sunt informaţi asupra situaţiei. În cazul unei situaţii particulare  de risc, conducerea administrativă a întreprinderii şi autorităţile competente sunt  informate asupra măsurilor necesare pentru protejarea celorlalţi angajaţi.
	Se propune ca art.40, care devine art.36, să se reformuleze după cum urmează:

“Art.36. – În situaţia în care starea de sănătate a unui angajat şi felul muncii pe care o prestează pot să pună în pericol siguranţa celorlalţi participanţi în procesul muncii, angajatul şi angajatorul sunt informaţi asupra situaţiei. În cazul unei situaţii particulare  de risc, angajatorul şi autorităţile competente sunt  informate asupra măsurilor necesare pentru protejarea celorlalţi angajaţi.”

Autor: Comisia pentru sănătate şi familie
	Pentru unitate terminologică în corpul legii.

	49
	Art.41. – Rezultatele examinărilor medicale vor fi explicate clar angajaţilor. Aceştia trebuie să fie informaţi asupra eventualelor schimbări în starea de sănătate şi aptitudinea de muncă survenite pe parcursul procesului muncii.

	Se propune ca art.41 să devină art.37, cu acelaşi conţinut.


	Pentru respectarea normelor de tehnică legislativă, având în vedere eliminarea unor articole.


	50
	Art.42. - Medicul de medicina muncii este obligat să păstreze secretele industriale şi comerciale ale unităţii. În eventualitatea că dezvăluirea acestora este absolut necesară, aceasta se va face numai cu acordul prealabil al autorităţilor competente şi în conformitate cu reglementările legale în vigoare.

	Se propune ca art.42, care devine art.38, să se reformuleze după cum urmează:

“Art.38. - Medicul de medicină a muncii este obligat să păstreze informaţiile confidenţiale privind activitatea angajatorului. În eventualitatea în care dezvăluirea acestora este absolut necesară, aceasta se va face numai cu acordul prealabil al autorităţilor competente şi în conformitate cu reglementările legale în vigoare.”

Autor: Comisia pentru sănătate şi familie
	Pentru o exprimare corectă.

	
	
	
	

	51
	Art.43. – Erorile profesionale reproşate medicului de medicina muncii sunt supuse analizei Colegiului Medicilor din România – Comisia de Medicina Muncii. Săvârşirea unor abateri de către medicul de medicina muncii atrage după caz răspunderea disciplinară, contravenţională sau penală, conform legislaţiei în vigoare.

	Se propune ca art.43, care devine art.39, să se reformuleze după cum urmează:

“Art.39. – Litigiile sau abaterile de la etica profesională ale medicului de medicină a muncii sunt supuse analizei Colegiului Medicilor din România, respectiv Comisiei de medicina muncii. Săvârşirea unor abateri de către medicul de medicină a muncii atrage după caz răspunderea disciplinară, contravenţională sau penală, conform legislaţiei în vigoare.”

Autor: Comisia pentru sănătate şi familie
	Pentru concizia normei.



	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	
	
	
	

	0
	1
	2
	3

	52
	Art.44. – Medicul de medicina muncii contractează o asigurare de răspundere civilă pentru malpraxis, potrivit legii.

	Se propune ca art.44, care devine art.40, să se reformuleze după cum urmează:

“Art.40. – Medicul de medicină a muncii contractează o asigurare de răspundere civilă pentru greşeli în activitatea medicală , potrivit legii.”

Autori: Comisia pentru sănătate şi familie şi Comisia pentru muncă şi protecţie socială

	Pentru o exprimare corectă.

	53
	Titlul Capitolul II

Organizarea serviciilor de medicina muncii
	Se propune ca titlul Capitolului II să se reformuleze după cum urmează:

“Organizarea serviciilor medicale de medicină a muncii”

Autor: Comisia pentru sănătate şi familie

	Pentru folosirea termenilor consacraţi.

	
	
	
	

	54
	Art.45. – (1)  În centrele universitare activitatea de medicina muncii este coordonată şi îndrumată de către institutele de medicina muncii, instituţii sanitare publice cu personalitate juridică în subordinea Ministerului Sănătăţii şi Familiei.

(2) Institutele de medicina muncii se înfiinţează prin reorganizarea actualelor secţii clinice de medicina muncii şi boli profesionale şi a laboratoarelor de medicina muncii din institutele de sănătate publică din centrele universitare.

(3) Centrele universitare în care se organizează institute de medicina muncii sunt: Bucureşti, Cluj, Timişoara, Iaşi.
	Se propune ca art.45, care devine art.41, să se reformuleze după cum urmează:

„Art.41. – (1)  În centrele universitare activitatea de medicina muncii este coordonată şi îndrumată de către centrele de medicina muncii în subordinea Ministerului Sănătăţii.

(2) Centrele de medicina muncii se înfiinţează prin reorganizarea actualelor secţii clinice de medicina muncii şi boli profesionale şi a laboratoarelor de medicina muncii din institutele de sănătate publică din centrele universitare.”
Autor: Comisia pentru sănătate şi familie
	Pentru îmbunătăţirea coordonării şi îndrumării activităţii de medicina muncii.

	55
	Art.46. – Institutele de medicina muncii au următoarele atribuţii principale:

a) îndrumare tehnică, control şi monitorizare a activităţii de medicina muncii;

b) asistenţă medicală preventivă şi curativă de profil;

c) cercetare ştiinţifică şi evaluare a riscurilor profesionale;

d) învăţământ universitar şi postuniversitar.


	Se propune ca art.46, care devine art.42, să se reformuleze după cum urmează:

„Art.42. – Centrele de medicina muncii au ca atribuţii principale:

a) îndrumarea tehnică, controlul şi monitorizarea activităţii de medicină a muncii;

b) asistenţa medicală preventivă şi curativă de profil;

c) cercetarea ştiinţifică şi evaluarea riscurilor profesionale;

d) învăţământul universitar şi postuniversitar.”

Autor: Comisia pentru sănătate şi familie


	Pentru îmbunătăţirea coordonării şi îndrumării activităţii de medicina muncii.

	56
	Art.47. – Structura organizatorică şi modul de funcţionare a institutelor de medicina muncii se stabilesc prin ordin al ministrului sănătăţii şi familiei.


	Se propune ca art.47, care devine art.43, să se reformuleze după cum urmează:

„Art.43. – Structura organizatorică şi modul de funcţionare a centrelor de medicina muncii se stabilesc prin ordin al ministrului sănătăţii.”

Autor: Comisia pentru sănătate şi familie


	Pentru îmbunătăţirea coordonării şi îndrumării activităţii de medicina muncii.

	
	
	
	

	57
	Art.48. – (1) În oraşele reşedinţă de judeţ se organizează spitale de boli profesionale sau secţii şi compartimente de medicina muncii şi boli profesionale în funcţie de datele de morbiditate şi mortalitate prin boli profesionale şi ale expunerii la factorii de risc profesionali, la propunerea direcţiilor de sănătate publică şi cu aprobarea Ministerului Sănătăţii şi Familiei.

(2) Unităţile sanitare prevăzute la alin.(1) sunt în subordinea direcţiilor de sănătate publică, respectiv ale spitalelor teritoriale, după caz.

	Se propune ca art.48, care devine art.44, să se reformuleze după cum urmează:

“Art.44. – (1) În oraşele reşedinţă de judeţ se organizează secţii sau compartimente de medicină a muncii şi boli profesionale,  în funcţie de datele de morbiditate şi mortalitate prin boli profesionale şi ale expunerii la factorii de risc profesionali, la propunerea direcţiilor de sănătate publică şi cu aprobarea Ministerului Sănătăţii.

(2) Secţiile şi compartimentele de medicină a muncii şi boli profesionale prevăzute la alin.(1) se află în subordinea spitalelor.”

Autori: Comisia pentru sănătate şi familie şi Comisia pentru muncă şi protecţie socială
	Numărul internărilor în toate secţiile cu paturi existente până în prezent a scăzut; nu există o sursă clară de finanţare a acestora, Ministerul Sănătăţii reduce constant numărul de paturi de spital nu sunt toate elemente contrare acestui articol.

Pentru o exprimare corectă.

	
	
	
	

	58
	Art.49. – Servicii de sănătate în muncă sunt furnizate şi de  cabinetele medicale de medicina muncii organizate conform legii  şi de cabinetele de medicina muncii din întreprindere înfiinţate de către angajator şi organizate conform legii.

	Se propune ca art.49, care devine art.45, să se reformuleze după cum urmează:

“Art.45. – Serviciile de medicină a muncii sunt furnizate şi de cabinetele medicale organizate conform legii şi de cabinetele de medicina muncii de întreprindere organizate de către angajator.”

Autori: Comisia pentru sănătate şi familie şi Comisia pentru muncă şi protecţie socială 

	Pentru claritatea textului.

	59
	Art.50. – Modul de organizare , funcţionare şi încadrare cu personal a serviciilor de medicina muncii sunt stabilite prin norme elaborate de Ministerul Sănătăţii şi Familiei.

	Se propune ca art.50, care devine art.46, să se reformuleze după cum urmează:

“Art.46. – Modul de organizare , funcţionare şi încadrare cu personal a serviciilor medicale de medicină a muncii sunt stabilite prin norme elaborate de Ministerul Sănătăţii.”

Autori: Comisia pentru sănătate şi familie şi Comisia pentru muncă şi protecţie socială

	Pentru corelare cu denumirea corectă a ministerului de resort.

	60
	Titlul Capitolul III

Dispoziţii finale şi tranzitorii

	Se propune ca titlul Capitolului III să se reformuleze după cum urmează:

“Dispoziţii finale”.
Autor: Comisia pentru sănătate şi familie


	Potrivit normelor de tehică legislativă.

	61
	Art.51. – Angajatorii pot încheia contracte de furnizare de servicii de sănătate în muncă şi cu medici de medicină generală/de familie cu competenţă în medicina de întreprindere.

	Se propune eliminarea textului art.51.
Autori: Comisia pentru sănătate şi familie şi Comisia pentru muncă şi protecţie socială


	Legea se referă la Statutul medicului de medicina muncii; pentru alte specialităţi şi competenţe există reglementări speciale.

	62
	Art.52. – Modul de obţinere  al competenţei în medicina muncii şi atribuţiile medicului de medicină generală/medic de familie cu competenţă în medicina muncii sunt stabilite prin ordin al Ministerului Sănătăţii şi Familiei cu consultarea Societăţii Române de Medicina Muncii.

	Se propune ca art.52, care devine art.47, să se reformuleze după cum urmează:

“Art.47. – (1) Posturile de medic de medicină a muncii pot fi ocupate, prin concurs, organizat în condiţiile legii, de către medicii care au competenţă în medicina de întreprindere, până la data de 31 decembrie 2007.

(2) Numărul posturilor de medic de medicină a muncii şi distribuţia teritorială a acestor posturi se aprobă de către ministrul sănătăţii, la propunerea direcţiilor de sănătate publică judeţene şi a municipiului Bucureşti.”

Autori: Comisia pentru sănătate şi familie
 
	La nivel naţional, numărul medicilor de medicină a muncii confirmaţi prin rezidenţiat, în prezent, este de 256.

Pentru o perioadă tranzitorie, până la terminarea rezidenţiatului de către medicii aflaţi în pregătire în această specialitate de medicina muncii, posturile de medici de medicină a muncii să poată fi ocupate prin concurs, în condiţiile legii, şi de alţi medici care au competenţă în medicina de întreprindere.

Numărul posturilor de medici de medicină a muncii la nivel naţional şi teritorial va fi stabilit de Ministerul Sănătăţii, pe baza propunerilor direcţiilor de sănătate publice judeţene, ţinând cont de o serie de criterii precum: numărul total al populaţiei active/ocupate, nivelul dezvoltării economice, venitul/cap de locuitor etc.,cu posibilitatea de a fi mărit în funcţie de dezvoltarea economică şi financiară a judeţului.

	63
	Art.53. – În termen de 90 de zile de la intrarea în vigoare a prezentei legi, Ministerul Sănătăţii şi Familiei şi Ministerul Muncii şi Solidarităţii Sociale, după caz, vor elabora norme metodologice de aplicare.

	Se propune ca art.53, care devine art.48, să se reformuleze după cum urmează:

“Art.48. – În termen de 90 de zile de la intrarea în vigoare a prezentei legi, Ministerul Sănătăţii şi Ministerul Muncii, Solidarităţii Sociale şi Familiei, după caz, vor elabora norme metodologice de aplicare.”

Autor: Comisia pentru sănătate şi familie


	Pentru actualizarea denumirilor ministerelor.

	64
	Art.54. – (1)  În termen de 90 de zile de la intrarea în vigoare a prezentei legi, Ministerul Sănătăţii şi Familiei va reorganiza unităţile sanitare care furnizează servicii de medicina muncii conform prezentei legi.

(2) Ministerele cu reţea sanitară proprie îşi organizează servicii de medicina muncii specifice domeniului lor de activitate.

	Se propune eliminarea textului art.54.

Autori: Comisia pentru sănătate şi familie şi Comisia pentru muncă şi protecţie socială 


	Unităţile sanitare din subordinea Ministerului Sănătăţii sunt deja organizate pe baza unor acte normative care le guvernează activitatea.



	65.
	____
	În tot cuprinsul legii sintagma „ medicul de medicina muncii” se înlocuieşte cu sintagma „ medicul de medicină a muncii”.


	Pentru folosirea uniformă a terminologiei.


II. AMENDAMENTE RESPINSE

În cursul dezbaterii în comisie următoarele amendamente au fost respinse:

	Nr. crt.
	Textul iniţial
	Amendamentul propus 
şi autorul acestuia
	Motivare

	0
	1
	2
	3

	1
	Art.11. - Medicul de medicina muncii organizează primul ajutor şi tratamentul de urgenţă şi instruieşte angajaţii cu privire la aplicarea metodelor accesibile lor de prim ajutor şi a procedurilor de urgenţă.


	Comisia pentru muncă şi protecţie socială propune eliminarea textului.
	Argumente pentru susţinere:
Instruirea pe probleme de urgenţă este efectuată de instructori abilitaţi de Ministerul Sănătăţii şi nu de orice medic, chiar dacă este medic de medicină a muncii; medicul de medicină a muncii o poate face dacă a dobândit competenţa în acest domeniu.

Argumente pentru respingere:

Pentru folosirea competenţei dobândite de către medicul de medicină a muncii şi în alte domenii, în scopul protejării sănătăţii  vieţii angajaţilor.

